**Zmluva o združenej dodávke elektriny**

uzatvorená podľa § 269 ods. 2 zákona č. 513/1991 Zb. Obchodného zákonníka

v znení neskorších predpisov

(ďalej len „Zmluva“)

**Zmluvné strany**

**Odberateľ:**

Názov: **Národná banka Slovenska**

Sídlo: Imricha Karvaša 1, 813 20 Bratislava 1

Zastúpený: *<vyplní verejný obstarávateľ>*

IČO: 30 844 789

DIČ: 2020815654

IČ DPH: SK2020815654

Bankové spojenie: Národná banka Slovenska

Číslo účtu v tvare IBAN: SK07 0720 0000 0000 0000 1919

Vznik zo zákona NR SR č. 566/1992 o Národnej banke Slovenska v znení neskorších predpisov

(ďalej len „Odberateľ“)

**Dodávateľ:**

Obchodné meno: *<vyplní uchádzač>*

Sídlo: *<vyplní uchádzač>*

Zastúpený: *<vyplní uchádzač>*

IČO: *<vyplní uchádzač>*

DIČ: *<vyplní uchádzač>*

IČ DPH: *<vyplní uchádzač>*

Bankové spojenie: *<vyplní uchádzač>*

Číslo účtu v tvare IBAN: *<vyplní uchádzač>*

Zapísaný: *<vyplní uchádzač>*

(ďalej len „Dodávateľ“)

(Odberateľ a Dodávateľ sa ďalej spoločne označujú aj ako „Zmluvné strany“)

**Preambula**

Odberateľ ako verejný obstarávateľ vyhlásil oznámením č. .................,zverejneným vo Vestníku verejného obstarávania č. .................dňa.........., nadlimitnú zákazku s názvom *,,Dodávka elektrickej energie na obdobie 2023-2026“.* Na základe vyhodnotenia ponúk bola ponuka Dodávateľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku Dodávateľa sa Zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto Zmluvu. Touto Zmluvou sa stanovuje právny režim poskytnutia služby uvedenej v predmete tejto Zmluvy.

**Článok I**

**Predmet Zmluvy**

1. Predmetom tejto Zmluvy je záväzok Dodávateľa v zmluvnom období poskytnúť Odberateľovi plnenia bližšie určené v čl. II tejto Zmluvy (ďalej len „Plnenia“).
2. Odberateľ sa zaväzuje od Dodávateľa prijať Plnenia podľa tejto Zmluvy a zaplatiť za ne Dodávateľovi cenu (ďalej len „Cena“) bližšie určenú v čl. III tejto Zmluvy.
3. Dodávateľ a Odberateľ sa zaväzujú pri plnení predmetu tejto Zmluvy dodržiavať platné právne predpisy Slovenskej republiky a Prevádzkový poriadok príslušného prevádzkovateľa distribučnej sústavy (ďalej len „PDS“) dostupný na webovej stránke. Identifikačné údaje PDS sú uvedené v Prílohe 3 tejto Zmluvy.
4. Ďalšie vzájomné práva a povinnosti sú upravené v Obchodných podmienkach dodávky elektriny (ďalej len „OP“), ktoré tvoria Prílohu 1 tejto Zmluvy. Ustanovenia tejto Zmluvy majú prednosť pred ustanoveniami OP.

**Článok II**

**Určenie plnení a dodacie podmienky**

1. Dodávateľ sa zaväzuje dodať Odberateľovi elektrinu do odberných miest (ďalej len „OM“) Odberateľa uvedených v Prílohe 3 tejto Zmluvy za podmienok určených v Prílohe 2 tejto Zmluvy a prevziať zodpovednosť za odchýlku Odberateľa.
2. Dodávateľ zabezpečí distribúciu, prenos elektriny a systémové služby do OM.
3. Dodávateľ zabezpečí ostatné súvisiace služby za poplatok, ktorý je uvedený v príslušných cenníkoch Dodávateľa alebo PDS.
4. Množstvo Odberateľom objednanej elektriny od Dodávateľa je uvedené v Prílohe 2 tejto Zmluvy.

**Článok III**

**Cena a platobné podmienky**

* 1. Cena za Plnenia pozostáva z týchto položiek:
		1. ceny za dodávku elektriny, za prevzatie zodpovednosti za odchýlku a ceny za elektrinu vyplývajúcu zo Záväzku odberu, pričom jej výška je určená v Prílohe 2 tejto Zmluvy;
		2. ceny za regulované služby, a to za prenos elektriny, distribúciu elektriny, systémové služby a ostatné regulované položky, ktorých výška je určená podľa aktuálnych cenových rozhodnutí Úradu pre reguláciu sieťových odvetví platných a účinných v čase dodania Plnení;
		3. poplatky za služby podľa cenníkov služieb príslušného PDS a Dodávateľa platných v čase poskytnutia súvisiacej služby, ktoré sú zverejnené na ich webových sídlach;
		4. dane, poplatky, prípadne iné platby podľa platných právnych predpisov, ako aj platných a účinných rozhodnutí orgánov štátnej správy.
1. Fakturačné obdobie vzťahujúce sa k príslušnému OM je uvedené v Prílohe 3 tejto Zmluvy.
2. Odberateľ sa zaväzuje uhradiť Dodávateľovi preddavkové platby na úhradu Ceny, a to v priebehu príslušného fakturačného obdobia na účet Dodávateľa:

 a) 1-krát pre OM s mesačným fakturačným obdobím, pričom výška platby splatnej k 15. dňu v mesiaci je 50% predpokladanej mesačnej dodávky;

 b) 4-krát pre OM s ročným fakturačným obdobím, k 15. dňu druhého mesiaca v danom štvrťroku vo výške 50% predpokladanej dodávky v danom štvrťroku.

1. Výška a dátum splatnosti preddavkových platieb sú uvedené:
	1. v písomnom oznámení Odberateľovi zaslanom Dodávateľom po uzavretí Zmluvy na základe predpokladanej spotreby alebo
	2. vo faktúre za združenú dodávku elektriny vystavenej za predchádzajúce fakturačné obdobie na základe spotreby v predchádzajúcom fakturačnom období.
2. Dodávateľ po skončení príslušného fakturačného obdobia vystaví faktúru, v ktorej vyúčtuje Odberateľovi k úhrade Cenu za Odberateľom prijaté Plnenia podľa tejto Zmluvy. Vo faktúre budú zohľadnené úhrady preddavkových platieb vykonané Odberateľom v príslušnom fakturačnom období. Faktúra je splatná do 30 dní od jej doručenia Odberateľovi.
3. Zmluvné strany sa dohodli, že Dodávateľ bude zasielať len elektronické faktúry z e-mailovej adresy Dodávateľa: *<e-mailovú adresu doplní uchádzač>* na e-mailovú adresu Odberateľa: faktury.ofr@nbs.sk, vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú povinné zmenu e-mailových adries bezodkladne oznámiť písomne druhej Zmluvnej strane, s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto Zmluve. Dodávateľ nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“). Zmluvné strany sú povinné bezodkladne písomne oznámiť druhej strane akúkoľvek zmenu, ktorá by mohla mať vplyv na doručovanie elektronických faktúr.
4. Všetky platby na základe tejto Zmluvy sa uskutočnia prevodným bankovým príkazom.
5. Dodávateľ, ktorý uvedie na faktúre daň sa zaväzuje, že odvedie daň správcovi dane v lehote ustanovenej v § 78 ods. 1 zákona o dani z pridanej hodnoty. Porušenie tejto daňovej povinnosti vyplývajúcej zo všeobecne záväzného právneho predpisu je závažným dôvodom na odstúpenie odberateľa od tejto Zmluvy.
6. V prípade, že faktúra nebude po vecnej alebo formálnej stránke správne vyhotovená, resp. nebude obsahovať všetky údaje ustanovené zákonom o dani z pridanej hodnoty, Odberateľ ju vráti Dodávateľovi na prepracovanie alebo doplnenie s uvedením nedostatkov, ktoré sa majú odstrániť a pre ktoré bola vrátená. Nová lehota splatnosti začne plynúť dňom doručenia prepracovanej alebo doplnenej faktúry Odberateľovi.

**Článok IV**

**Doba trvania Zmluvy**

1. Zmluva sa uzatvára na dobu určitú, a to do 31.12.2026 odo dňa nadobudnutia jej účinnosti.
2. Povinnosť Dodávateľa dodávať elektrinu do príslušných OM podľa tejto Zmluvy vzniká dňom 01.01.2023 a trvá k 31.12.2026.

**Článok V**

**Ukončenie Zmluvy**

1. Táto Zmluva zaniká:

 a) písomnou dohodou Zmluvných strán,

 b) písomnou výpoveďou Odberateľa, a to aj bez uvedenia dôvodu, pričom výpovedná lehota je šesťmesačná a začína plynúť v prvý deň kalendárneho mesiaca nasledujúceho po kalendárnom mesiaci, v ktorom bola výpoveď doručená Dodávateľovi,

 c) odstúpením od tejto Zmluvy jednou zo Zmluvných strán v prípade podstatného porušenia Zmluvy druhou Zmluvnou stranou alebo

 d) z dôvodov podľa Obchodného zákonníka v platnom znení alebo iného všeobecne záväzného právneho predpisu.

1. Ak si Odberateľ v súlade s Prílohou 2 tejto Zmluvy objednal prostredníctvom tranže (čiastkové plnenia dodávok elektriny) na určité obdobie dodávky elektriny, výpovedná lehota neuplynie skôr ako posledným dňom obdobia, na ktoré bola elektrina takto objednaná.
2. V prípade zániku Zmluvy dohodou Zmluvných strán, táto zaniká dňom uvedeným v tejto dohode. V tejto dohode sa upravia aj vzájomné nároky Zmluvných strán vzniknuté z plnenia Zmluvných povinností alebo z ich porušenia druhou Zmluvnou stranou ku dňu zániku Zmluvy dohodou.
3. Zmluvné strany sú oprávnené odstúpiť od tejto Zmluvy aj v prípadoch uvedených vo všeobecných záväzných právnych predpisoch platných a účinných v Slovenskej republike. Prejav vôle Zmluvnej strany odstúpiť od Zmluvy musí mať písomnú formu.
4. Na účely tejto Zmluvy sa za podstatné porušenie Zmluvy zo strany Dodávateľa rozumie porušenie uvedené v článku III bode 8 tejto Zmluvy.

**Článok VI**

**Osobitné ustanovenia**

1. Odberateľ vyhlasuje, že je oprávnený užívať OM (je vlastníkom) v rozsahu potrebnom na uskutočnenie dodávky elektriny podľa tejto Zmluvy a podpisom tejto Zmluvy nezasahuje do práv ani neobmedzuje práva tretieho subjektu k OM (ďalej ako „Vyhlásenie“). Ak sa preukáže Vyhlásenie Odberateľa ako nepravdivé, môže Dodávateľ odstúpiť od Zmluvy a Odberateľ je povinný uhradiť Dodávateľovi škodu, ktorá vznikla Dodávateľovi v súvislosti s nepravdivým Vyhlásením, ako aj s odstúpením od Zmluvy z tohto dôvodu.

Zmluva je po vzájomnej dohode Zmluvných strán uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“), v súlade so zákonom č. 251/2012 Z. z. o energetike a o zmene niektorých zákonov v znení neskorších predpisov (ďalej len „zákon o energetike“), zákonom č. 250/2012 Z. z. o regulácii v sieťových odvetviach v znení neskorších predpisov (ďalej len „zákon o regulácii v sieťových odvetviach“) a ďalšími všeobecne záväznými právnymi predpismi vzťahujúcimi sa na oblasť elektroenergetiky.

Dodávateľ sa zaväzuje, že on aj osoby, prostredníctvom ktorých bude vykonávať predmet tejto Zmluvy pre Odberateľa, budú zachovávať mlčanlivosť o všetkých záležitostiach a pomeroch Odberateľa, o ktorých sa dozvedeli pri výkone služieb a opráv, a to najmä o informáciách, ktoré sú predmetom bankového tajomstva, daňového tajomstva, obchodného tajomstva alebo chránených informácií ESCB, prípadne podliehajú ochrane podľa zákona č. 122/2013 Z.z. o ochrane osobných údajov a o zmene a doplnení niektorých zákonov v znení neskorších predpisov. Tento záväzok mlčanlivosti trvá aj po ukončení trvania tohto Zmluvného vzťahu na základe tejto Zmluvy, a to po celú dobu, po ktorú nebudú uvedené informácie verejne známe a dostupné. V prípade porušenia tohto záväzku je Dodávateľ povinný uhradiť Odberateľovi ním zavinenú preukázateľnú škodu. V prípade, že škodu nie je možné finančne vyjadriť, je Dodávateľ povinný uhradiť Odberateľovi Zmluvnú pokutu vo výške 1.000,- eur za každý dokázaný prípad zneužitia interných informácií a údajov. Táto Zmluvná pokuta je splatná do 30 dní od doručenia písomného oznámenia Odberateľa o zistení porušenia záväzku podľa tohto odseku. Týmto záväzkom mlčanlivosti nie je dotknuté zverejnenie tejto Zmluvy ako povinne zverejňovanej Zmluvy.

Všetky dokumenty, oznámenia, žiadosti, správy, výzvy, požiadavky a ostatné písomnosti určené druhej Zmluvnej strane (ďalej len „písomnosti“) musia byť doručené, ak táto Zmluva neustanovuje inak:

* 1. v písomnej forme prostredníctvom pošty doporučene s doručenkou; za deň doručenia sa považuje dátum prevzatia zásielky alebo
	2. osobne do sídla druhej Zmluvnej strany alebo
	3. formou e-mailu, pri bežnej komunikácii (aj pri objednávaní) zaslaním spätného potvrdzujúceho e-mailu príjemcom, pričom za spätný potvrdzujúci e-mail príjemcu sa nepovažuje správa automaticky vygenerovaná systémom.
1. V prípade zmeny ktoréhokoľvek z údajov v záhlaví tejto Zmluvy alebo v kontaktných osobách a údajoch uvedených v záverečných ustanoveniach tejto Zmluvy je príslušná Zmluvná strana, ktorej sa zmena týka, povinná túto skutočnosť bezodkladne písomne oznámiť druhej Zmluvnej strane. Ak Zmluvné strany nesplnia svoju oznamovaciu povinnosť, má sa zato, že platia posledné známe identifikačné údaje alebo údaje vyplývajúce z príslušného registra.
2. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný tretí pracovný deň nasledujúci po dni, kedy bola písomnosť preukázateľne odoslaná na adresu Zmluvnej strany uvedenú v záhlaví tejto Zmluvy, resp. na inú adresu písomne oznámenú druhej Zmluvnej strane.
3. Dodávateľ v deň uzavretia tejto Zmluvy písomne oznámi Odberateľovi údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Dodávateľ je povinný oznámiť bezodkladne Odberateľovi akúkoľvek zmenu v predchádzajúcej vete uvedených údajov o subdodávateľovi.

Dodávateľ je povinný Odberateľovi najneskôr v deň, ktorý predchádza dňu, v ktorom subdodávateľ začne plniť predmet Zmluvy, predložiť písomné oznámenie o zmene subdodávateľa, ktoré bude obsahovať minimálne: predmet subdodávky a podiel zákazky, ktorý má Dodávateľ v úmysle zadať subdodávateľovi, údaje o subdodávateľovi, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

1. Subdodávateľ, ktorého sa týka návrh na zmenu, musí spĺňať podmienky podľa § 41 ods. 1 písm. b) zákona o verejnom obstarávaní. Odberateľ má právo odmietnuť odsúhlasiť subdodávateľa a požiadať Dodávateľa o určenie iného subdodávateľa. Dodávateľ je povinný žiadosti odberateľa podľa predchádzajúcej vety bezodkladne vyhovieť a navrhnúť iného subdodávateľa, pričom tento subdodávateľ musí spĺňať podmienky podľa § 41 ods. 1 písm. b) zákona o verejnom obstarávaní. Týmto nie je dotknutá zodpovednosť dodávateľa za plnenie Zmluvy.
2. Dodávateľ sa zaväzuje počas celej doby trvania tejto Zmluvy byť zapísaný v registri partnerov verejného sektora v prípade, ak má túto povinnosť podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
3. Dodávateľ je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.
4. Odberateľ má právo na zmluvnú pokutu vo výške 10 000 eur bez DPH, ak Dodávateľ poruší svoj záväzok podľa bodu 10 tohto článku tejto Zmluvy, a teda bude táto Zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora.

**Článok VII**

**Záverečné ustanovenia**

1. Zmluvné strany sa dohodli, že písomná korešpondencia bude posielaná na adresy uvedené v záhlaví tejto Zmluvy pokiaľ táto Zmluva neurčuje inak a v prípade ich zmeny je povinná tá Zmluvná strana, u ktorej zmena nastala o tom písomne druhú Zmluvnú stranu a bez zbytočného odkladu informovať najneskôr do 5 pracovných dní.
2. Zmluva je vyhotovená v štyroch originálnych vyhotoveniach, pričom Odberateľ dostane tri vyhotovenia a Dodávateľ dostane jedno vyhotovenie.
3. Túto Zmluvu možno meniť výlučne formou písomných číslovaných dodatkov k tejto Zmluve, podpísaných oprávnenými zástupcami oboch Zmluvných strán v súlade so zákonom o verejnom obstarávaní.
4. Zmluva je uzavretá podľa právneho poriadku Slovenskej republiky, pričom práva, povinnosti a vzťahy Zmluvných strán v tejto Zmluve neupravené sa budú spravovať príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ďalšími všeobecne záväznými právnymi predpismi právneho poriadku platného na území Slovenskej republiky.
5. Zmluvné strany sa zaväzujú, že budú postupovať v súlade s oprávnenými záujmami druhej Zmluvnej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto Zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto Zmluvy.
6. V prípade sporného výkladu ustanovení tejto Zmluvy alebo neplnenia záväzkov Zmluvných strán sa obidve Zmluvné strany budú snažiť prednostne dosiahnuť vzájomnú dohodu. Pokiaľ sa Zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto Zmluvy budú riešené vecne a miestne príslušnými súdmi Slovenskej republiky.
7. Zmluvné strany sa dohodli, že v prípade ak bude niektoré z jednotlivých ustanovení tejto Zmluvy považované za neplatné, nevymáhateľné či neúčinné, nebude mať táto skutočnosť vplyv na platnosť zostávajúcich ustanovení Zmluvy. Namiesto neplatného, nevymáhateľného, či neúčinného ustanovenia, bude platiť také ustanovenie, ktoré čo najviac zodpovedá zmyslu a účelu toho ustanovenia.
8. Táto Zmluva (vrátane jej prípadných dodatkov) patrí medzi povinne zverejňované Zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Dodávateľ súhlasí so zverejnením tejto Zmluvy (vrátane jej prípadných dodatkov) a faktúr Dodávateľa doručených Odberateľovi, a to zverejnenie Odberateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám.
9. Táto Zmluva nadobúda platnosť a je pre Zmluvné strany záväzná odo dňa jej podpísania oprávnenými zástupcami oboch Zmluvných strán; ak oprávnení zástupcovia oboch Zmluvných strán nepodpíšu túto Zmluvu v ten istý deň, tak rozhodujúci je deň neskoršieho podpisu. Táto Zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) Odberateľa (§ 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám).
10. Odberateľ pri spracúvaní osobných údajov dotknutých osôb Dodávateľa pre účely plnenia zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle Odberateľa: <https://www.nbs.sk/sk/ochrana-osobnych-udajov>.
11. Zmluvné strany (každá za seba) zhodne záväzne vyhlasujú, že sú oprávnené uzavrieť túto Zmluvu, a že táto Zmluva nebola uzavretá za nevýhodných ani nevyhovujúcich podmienok pre žiadnu Zmluvnú stranu. Súčasne Zmluvné strany (každá za seba) zhodne záväzne vyhlasujú, že sa s touto Zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto Zmluvy plniť, pričom Zmluvné strany na znak toho, že táto Zmluva je určitá, zrozumiteľná a zodpovedá ich slobodnej vôli, vlastnoručne podpísali túto Zmluvu prostredníctvom svojich oprávnených zástupcov.
12. Neoddeliteľnou súčasťou tejto Zmluvy sú prílohy:
13. Príloha 1 – Všeobecné obchodné podmienky Dodávateľa
14. Príloha 2 – Dohoda o cene a podmienkach dodávky
15. Príloha 3 – Odberné miesta (OM)
16. Príloha 4 – Ročná spotreba podľa Iniciálneho odberového diagramu a Predpokladaného ročného množstva (súčasťou Zmluvy v elektronickej podobe dostupnej na pamäťovom médiu - CD)

**Za Odberateľa: Za Dodávateľa:**

V Bratislave, dňa ...................... V ...................., dňa ....................

................................................. .................................................

(podpis oprávnenej osoby) (podpis oprávnenej osoby)

**Príloha 1 – Všeobecné obchodné podmienky Dodávateľa**

<vyplní uchádzač>

**Príloha 2**

**k Zmluve o združenej dodávke elektriny**

 **Dohoda o cene a podmienkach dodávky**

1. Zmluvné strany sa v zmysle článku III Zmluvy dohodli na cene a podmienkach dodávky tak, ako je to uvedené v nasledujúcich bodoch.
2. Iniciálnym odberovým diagramom sa rozumie hodinový diagram odoberaného výkonu pri odberných miestach typu OM-A dohodnutý pri uzatvorení Zmluvy a platný pre každý kalendárny rok dodávky. Predpokladaným ročným množstvom odoberanej elektriny sa rozumie ročné množstvo v MWh pri odberných miestach typu OM-C dohodnuté pri uzatvorení Zmluvy a platné pre každý kalendárny rok dodávky.

Priradenie typu odberného miesta (OM-A, resp. OM-C) k jednotlivým odberným miestam Odberateľa je uvedené v Prílohe 3 Zmluvy.

1. Dohodnuté množstvo elektriny podľa Iniciálneho odberového diagramu a Predpokladaného ročného množstva odobratej elektriny predstavuje **5820 MWh**. Zmenu tvaru krivky Objednávky voči Iniciálnemu odberovému diagramu alebo navýšenie objemu Iniciálneho odberového diagramu je možné vykonať len formou uzavretia dodatku k Zmluve.
2. Spôsob nákupu Odberateľa a proces objednávania záväzného diagramu je popísaný v bodoch 5 až 12 tejto Prílohy.
3. Zmluvné strany sa dohodli, že si Odberateľ môže záväzne objednať elektrinu v niekoľkých tranžiach.
4. Odberateľ je povinný záväzne objednať v tranžiach alebo prostredníctvom priamych cenových ponúk 100 % Iniciálneho odberového diagramu. Odberateľ má právo do posledného pracovného dňa pred dátumom 10.12. roka predchádzajúceho rok dodávky požiadať Dodávateľa o úpravu Iniciálneho odberového diagramu za podmienky zachovania tvaru Iniciálneho odberového diagramu, pokiaľ zníženie dohodnutého množstva elektriny nebude vyššie ako rozdiel medzi objemom pôvodného Iniciálneho odberového diagramu a už Odberateľom objednaných tranží, pričom sa vyhotoví nový Iniciálny odberový diagram, zodpovedajúci jeho realizovanej úprave.
5. Odberateľ môže záväzne objednať elektrinu v ľubovoľný pracovný deň od uzavretia Zmluvy, najneskôr však do posledného pracovného dňa pred dátumom 16.12. roka predchádzajúceho rok dodávky. Tvar kriviek jednotlivých tranží sa svojou štruktúrou nelíši od Iniciálneho odberového diagramu, môžu byť iba proporcionálne upravené. Pre každú tranžu je stanovený minimálny objem nákupu 50 % z dohodnutého množstva elektriny podľa Iniciálneho odberového diagramu. V prípade, že Odberateľ neuzavrie dostatočný počet transakcií a nenakúpi tak celý dohodnutý Iniciálny odberový diagram, Dodávateľ zrealizuje Odberateľovi nákup zostávajúcej časti Iniciálneho odberového diagramu v termíne podľa tohto bodu. Pre účely tejto Zmluvy sa pracovným dňom rozumie akýkoľvek deň, ktorý nie je sobotou, nedeľou alebo štátnym sviatkom v Českej republike alebo na Slovensku.
6. Odberateľ nakupuje jednotlivé tranže prostredníctvom Objednávky, ktorú Dodávateľovi predloží najneskôr do 09.00 h dňa „D“ v elektronickej podobe na e-mailovú adresu Dodávateľa <vyplní uchádzač>.
7. O náhradnom riešení upovedomí Odberateľ Dodávateľa telefonicky. Po potvrdení Objednávky zo strany Dodávateľa sa táto stáva pre obidve strany záväzná a zrušiť ju možno len po vzájomnej dohode oboch Zmluvných strán.

Objednávka musí obsahovať:

* + - identifikáciu Odberateľa (IČO, názov),
		- požadované množstvo elektriny (MWh),
		- obdobie, na ktoré Odberateľ požaduje odber elektriny (od - do).
1. Cena za dodávku elektriny bude stanovená podľa vzorca:

Cena dodávky pre objednané množstvo elektriny = **benchmark \* k**

kde:

***k = 1,....*** je cenový koeficient < vyplní uchádzač >

**benchmark** – záverečný kurz produktu P PXE SK BL CAL (EUR/MWh) v burzový deň „D“ pre príslušné obdobie, na ktoré Odberateľ požaduje objednanie elektriny, zverejňovaný na internetovej stránke www.pxe.cz.

1. Ak potrebný údaj z burzy na stanovenie ceny nie je dostupný alebo nastane podstatná zmena ceny elektriny, Dodávateľ je oprávnený Objednávku jednostranne zrušiť. Oznámenie o zrušení Objednávky doručí Dodávateľ Odberateľovi elektronicky na e-mailovú adresu najneskôr podľa lehôt stanovených v nasledujúcom bode tejto Prílohy.
2. Dodávateľ potvrdí Konfirmačným listom realizáciu Objednávky spolu s oznámením ceny do 12.00 hod. nasledujúceho pracovného dňa po dni „D“.
3. Fakturovaná jednotková cena za dodávku elektriny vrátane ceny za odchýlku bude určená ako objemom vážený priemer cien na základe vystavených Konfirmačných listov v EUR/MWh bez DPH.
4. Cena určená podľa bodu 10 tejto Prílohy bude použitá pre fakturáciu dodávky elektriny do odberných miest typu OM-A aj do odberných miest typu OM-C.
5. Ak má Odberateľ viac odberných miest typu OM-A, ako základ na výpočet fakturovanej ceny za elektrinu, ceny za odchýlku a rozdielu medzi dohodnutým množstvom elektriny podľa Iniciálneho odberového diagramu voči skutočne odobratému množstvu elektriny sa použije sumárny odberový diagram, ktorý vznikne súčtom hodnôt odberových diagramov na všetkých týchto odberných miestach v každej obchodnej hodine.

1. Odberateľ môže zasielať Dodávateľovi upresnenia Iniciálneho odberového diagramu. Platným upresnením odberového diagramu je posledný zaslaný diagram, ktorý je doručený najneskôr do 15.00 hod., dva pracovné dni pred termínom dodávky.
2. Odberateľ sa zaväzuje uvedené údaje zasielať Dodávateľovi vo formáte programu MS Office Excel na e-mailovú adresu <vyplní uchádzač>*.* Dodávateľ potvrdí Odberateľovi prijatie diagramu.
3. Najmenší časový úsek pre zasielané upresnenia hodinových odberov je jeden kalendárny deň. Pre deň, v ktorom dochádza k prechodu na letný čas, je odovzdávaných len 23 hodnôt. Pre deň, v ktorom dochádza k prechodu na stredoeurópsky čas, je odovzdávaných 25 hodnôt.
4. Po uplynutí každého mesiaca dodávky Dodávateľ vyhodnotí percentuálnu odchýlku medzi pôvodným, resp. upresneným odberovým diagramom a skutočne dosiahnutými hodinovými odbermi po jednotlivých obchodných hodinách podľa vzorca:



kde: PM – percentuálna odchýlka (%),

Abs – absolútna hodnota,

n – počet obchodných hodín hodnoteného mesiaca,

Di – plánovaná spotreba podľa platného upresnenia v i-tej obchodnej hodine (MWh),

Si – nameraná spotreba v i-tej obchodnej hodine (MWh).

Ak na základe tohto vyhodnotenia bude percentuálna odchýlka nižšia ako 10 **%**, cena podľa bodu 10 tejto Prílohy v danom mesiaci sa zníži o 0,10 EUR.

1. Odberateľ sa zaväzuje dodržať Záväzok odberu. To znamená, že je povinný počas každého roka dodávky odobrať dohodnuté množstvo elektriny uvedené v bode 2 tejto Prílohy.

V prípade, že Odberateľ v danom roku dodávky odoberie menej ako **50** % množstva podľa bodu 2 (ďalej ako „Minimálny odber“), je Dodávateľ oprávnený zvýšiť cenu za dodávku elektriny za každú odobratú MWh nasledovne:



kde: Cz – maximálne zvýšenie ceny za skutočne odobraté množstvo elektriny (EUR/MWh)

 MO - minimálne množstvo elektriny, ktoré sa Odberateľa zaviazal odobrať (MWh)

 S – skutočne odobraté množstvo elektriny, pričom minimálna hodnota S je 1 (MWh)

 C – cena podľa bodu 11 tejto Prílohy (EUR/MWh)

Za rok dodávky sa považuje 12 mesiacov počínajúc dňom začatia dodávky na základe tejto Zmluvy, resp. každé ďalšie nasledujúce 12-mesačné obdobie. Každý rok dodávky sa vyhodnocuje samostatne.

1. Odberateľ je povinný v prípade podstatnej zmeny odberu (napr. havarijného stavu, podstatných zmien vo výrobe, výpadku alebo odstávky výroby a pod.) bezodkladne informovať Dodávateľa.
2. K dohodnutým cenám bude fakturovaná DPH, spotrebná daň z elektriny a ďalšie dane a poplatky podľa platných právnych predpisov.

**Príloha 3 – Odberné miesta (OM)**

**k Zmluve o združenej dodávke elektriny**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **P. č.** | **Názov odberného miesta elektrickej energie** | **EIC** | **Napäťová úroveň** | **Fakturačné obdobie** | **Produkt** | **Typ distribučnej tarify** | **Ročná rezervovaná kapacita (kW, A)** | **Zmluvné množstvo MWh/rok** |
|
| 1. | Bratislava, I. Karvaša 1 | 24ZZS60824240004 | VN | mesačné | Dvojtarif | X2 | 1760 kW | **4000** |
| 2. | Bratislava, Cukrová 8 | 24ZZS6033918000T | VN | mesačné | Dvojtarif | X2 | 40 kW | **90** |
| 3. | Bratislava, Vazovova 2 | 24ZZS5198109000U | NN | mesačné | Jednotarif | C2-X3 | 3x200 A | **65** |
| 4. | Nové Zámky, T.G.Masaryka 3 | 24ZZS6124024000N | NN | mesačné | Jednotarif | C2-X3 | 3x150 A | **157** |
| 5. | Banská. Bystrica, Národná 10 | 24ZSS9107345001Z | VN | mesačné | Dvojtarif | DVN | 65 kW | **201** |
| 6. | Žilina, A. Bernoláka 74 | 24ZSS9700062001I | VN | mesačné | Dvojtarif | DVN | 45 kW | **119** |
| 7. | Kremnica, Štefánikovo nám. 21 | 24ZSS9680942000I | VN | mesačné | Dvojtarif | DVN | 50 kW | **339** |
| 8. | Kremnica, Angyalov dom | 24ZSS6224110000C | NN | mesačné | Jednotarif | C2 | 3x63 A | **17** |
| 9. | Kremnica, Zámocké nám., kostol | 24ZSS6224434000X | NN | mesačné | Dvojtarif - priamovýhr. | C5 | 3x160 A | **32** |
| 10. | Kremnica, Zámocké nám., radnica | 24ZSS6224435000S | NN | mesačné | Dvojtarif - priamovýhr. | C7 | 3x100 A | **57** |
| 11. | Kremnica, Štefánikovo nám., služ. byt | 24ZSS6128831000Z | NN | mesačné | Dvojtarif - priamovýhr. | C7 | 3x50 A | **6** |
| 12. | Kremnica, Štefánikovo nám., galéria | 24ZSS6223903000T | NN | mesačné | Dvojtarif - priamovýhr. | C7 | 3x63 A | **27** |
| 13. | Kremnica, Štefánikovo nám., expozícia | 24ZSS62239010002 | NN | mesačné | Dvojtarif - priamovýhr. | C7 | 3x100 A | **47** |
| 14. | Košice, Slovenskej jednoty 14 | 24ZVS0000002358W | VN | mesačné | Jednotarif | X2-M | 3x100 A | **375** |
| 15. | Poprad, Dostojevského 26 | 24ZVS0000042207T | VN | mesačné | Dvojtarif | X3-C2 | 100 kW | **95** |
| 16. | Vysoké Tatry, Nový Smokovec 21 | 24ZVS0000011579F | VN | mesačné | Dvojtarif | X3-C2 | 160 kW | **193** |
| **Celková spotreba elektrickej energie:** | **5820** |

**Príloha 4 – Ročná spotreba podľa Iniciálneho odberového diagramu a Predpokladaného ročného množstva**

**k Zmluve o združenej dodávke elektriny**

(súčasťou Zmluvy v elektronickej podobe dostupnej na pamäťovom médiu - CD)